

# Казанда туристлар өчен атналык фольклор тамашасын башлап җибәрәчәкләр

*26.04.2016*


# Казанда “Туган авылым” милли комплекс мәйданчыгында туристлар өчен махсус атналык театральләштерелгән Kazan фольклор тамашасы башланачак. Проект ТРның Туризм буенча Дәүләт комитеты ярдәме белән гамәлгә ашырыла.

# Бу хакта бүген ТР Министрлар Кабинетында узган брифингта ТРның Туризм буенча Дәүләт комитеты рәисе урынбасары Екатерина Барабанова хәбәр итте.

# “Бу уникаль программа. Россия шәһәрләрендә мондый даими программалар бик аз. Туристлар бу программага эләгеп, Татарстан белән таныша алалар”, - дип аңлатты ул.

# Аның сүзләренчә, кичке аш вакытында туристлар милли татар ашлары белән таныша һәм татар халкының тарихы һәм мәдәни хәзинәләре турында матур программа карый алалар.

# Фольклор тамашасы 1 майда башланачак һәм 1 октябрьгә кадәр дәвам итәчәк. Программаны һәр шимбә көнне ике тапкыр – 18.00 һәм 20.30да күрсәтәчәкләр. Шулай ук бу программа өстәмә рәвештә бәйрәм вакытында – 2 һәм 7 майда эшләячәк.


*“Татар-информ” МА*
Казанда туристлар өчен атналык фольклор тамашасын башлап җибәрәчәкләр